മകളെക്കണ്ടിട്ട് 135 ദിവസം, ജയവര്ധനെ ലങ്കന് ടീം വിടുന്നു ദുബായ്: ബയോബബിള് സമ്മര്ദ്ദം താങ്ങാനാകാതെ ട്വന്റി20 ലോകകപ്പില് ശ്രീലങ്കന് ടീമിന്റെ ബാറ്റിംഗ് കണ്സള്ട്ടന്റായ മഹേല ജയവര്ധനെ നാട്ടിലേക്ക് മടങ്ങുന്നു. അതേസമയം സാങ്കേതിക വിദ്യകളുടെ സഹായത്തോടെ ശ്രീലങ്കയിലെ വീട്ടടിലിരുന്ന് ടീമിന് തന്റെ സേവനം ലഭ്യമാക്കുമെന്ന് ജയവര്ധനെ വ്യക്തമാക്കി. കഴിഞ്ഞ ജൂണ് മുതല് വിവിധ ബയോബബിളുകളിലാണ് ജയവര്ധനെ. ഇത് വലിയ പ്രയാസമേറിയ കാര്യമാണ്.മകളെകണ്ടിട്ട് 135 ദിവസമായി. അഞ്ച് മാസമായി വിവിധ ബയോബബിളുകളിലായിരുന്നു ഞാന്. വീട്ടിലേക്ക് പോകാനുള്ള ഒരുക്കത്തിലാണ്. എന്റെ അവസ്ഥ നിങ്ങള്ക്ക് മനസിലാകുമെന്ന് കരുതുവന്നു. ജയവര്ധനെ ഇന്നലെ പറഞ്ഞു ഇംഗ്ലണ്ടിലെ 100 പന്തുകളുടെ ടൂര്ണമെന്റായ ദി ഹന്ഡ്രഡില് സതേണ് ബ്രെയ്വ്സ് ടീമിന്റെ ബാറ്റിംഗ് കണ്സള്ട്ടന്റായിരുന്നു ജയവര്ധനെ. ഉദ്ഘാന സീസണില് തന്നെ സതേണ് ബ്രെയ്വ്സ് കിരീടം നേടി. തുടര്ന്ന് ഐ.പി.എല്ലില് മുംബയ് ഇന്ത്യന്സിനൊപ്പം ബയോബബിളിലായിരുന്നു. അതിന് ശേഷം ഇപ്പോള് ട്വന്റി20 ലോകകപ്പും വന്നതോടെ താരം സമ്മര്ദ്ദത്തിലാവുകയായിരുന്നു. ട്വന്റി20 ലോകകപ്പില് ഇത്തവണ ആദ്യ റൗണ്ട് മത്സരങ്ങള് കളിക്കേണ്ടി വന്നെങ്കിലും തകര്പ്പന് ജയങ്ങള് നേടി ശ്രീലങ്ക സൂപ്പര് 12 റഔണ്ടില് എത്തിയിട്ടുണ്ട്.